इस स्‍कीम का मुख्‍य उद्देश्‍य विभिन्‍न विषयों में विश्‍वविद्यालयों एवं कालेजों के अध्‍यापकों के अनुसंधान कार्यक्रमों को सहायता प्रदान करके उच्‍चतर शिक्षा में अनुसंधान की उत्‍कृष्‍टता को प्रोत्‍साहन देना है। विश्‍वविद्यालय अनुदान आयोग द्वारा मानविकी, सामाजिक विज्ञान, भाषा, साहित्‍य, विशुद्ध विज्ञान, इंजीनियरिंग एवं प्रौद्योगिकी, फार्मेसी, चिकित्‍सा, कृषि विज्ञान इत्‍यादि के उभरते हुए क्षेत्रों में शिक्षण एवं अनुसंधान को प्रोत्‍साहित करने का प्रयास किया जा रहा है। विश्‍वविद्यालय अनुदान आयोग अधिनियम, 1956 की धारा 12 ख के अन्‍तर्गत अनुदान प्राप्‍त करने के लिए पात्र घोषित किए गए तथा धारा 2 (च) के अन्‍तर्गत मान्‍यता प्राप्‍त विश्‍वविद्यालयों एवं कालेजों में स्‍थायी/नियमित, सेवानिवृत/कार्यरत अध्‍यापक ही केवल इसके लिए पात्र हैं।